**Datum: 18.07.2024. SAOPŠTENJE ZA MEDIJE**

**Danas počinje 10. OK Fest**

*Deseto jubilarno izdanje OK Festa koje se i ovog puta održava uz prijateljsku podršku kompanije m:tel garantuje vrhunsku zabavu na jednoj od najljepših festivalskih lokacija, Tjentište – NP Sutjeska*

Festivalska groznica se ovog ljeta nastavlja desetim izdanjem OK Festa. Festivalski kamp otvara svoja vrata na Tjentištu danas, 18. jula kada OK kampere očekuje sjajan program na stage-u OK kampa, na kojem će nastupiti: Dža ili Bu, Bojana Vunturišević, Savršeni Marginalci.

Od petka 19. jula pa sve do nedjelje 21. jula tokom dana i noći nizaće se nastupi najpoznatijih regionalnih, ali i svjetskih muzičkih izvođača od kojih izdvajamo: Thievery Corporation, Zoster, Neno Belan & Fiumens, Bjesovi, Who See, Pero Deformero, Tamikrest, Atheist Rap, Eyesburn, Letu Štuke, Parni Valjak, Nipplepeople, Svemirko, Ritam Nereda, Buč Kesidi, Vojko V.

Ljubitelje elektronske muzike u toku tri dana festivala zabavljaće između ostalih: Mladen Tomić, DJ Jock, Rezident DJ, Yakka, Nemax, Technasia…

Kompanija m:tel će tradicionalno svim posjetiocima festivala omogućiti predah u m:tel Chill out zoni sa stanicama za punjenje telefona i besplatan WiFi, a neće izostati ni mnoštvo drugih zabavnih sadržaja.

Ključne riječi: mtel OK Fest, prijateljstva

Izvor fotografija: m:tel PR/OK Fest